
DIRECŢIA PATRIMONIU
Nr. SC2023-10685/27.04.2023
RAPORT DE SPECIALITATE
Privind aprobarea Regulamentului de serviciu și organizare și funcționare a piețelor 
proprietatea Municipiului Timișoara și  indexarea cu rata inflației aferentă anului 2022 
 a preţurilor şi/sau al tarifelor pentru plata serviciilor oferite utilizatorilor care se vor percepe în piețele proprietatea Municipiului Timișoara

Având în vedere Referatul de aprobare  nr. SC2023-10685/27.04.2023 al Primarului Municipiului Timişoara şi Proiectul de Hotărâre privind - aprobarea Regulamentului de serviciu și organizare și funcționare a piețelor proprietatea Municipiului Timișoara și indexarea cu rata inflației aferentă anului 2022  a preţurilor şi/sau al tarifelor pentru plata serviciilor oferite utilizatorilor care se vor percepe în piețele proprietatea Municipiului Timișoara
Facem următoarele precizări:

Prin Hotãrârea Consiliului Local a Municipiului Timișoara nr. 652/21.12.2022 a fost delegatã gestiunea serviciului public privind prestarea de servicii și activitãți necesare  exploatãrii și întreținerii Piețelor proprietatea Municipiului Timișoara, cãtre Societatea PIEȚE S.A., prin gestiune directã. Având în vedere Art 4. din prezenta hotãrâre Societatea Piete S.A. a avut obligatia ca în 90 de zile de la semnarea contractului sã organizeze o consultare publicã și sã prezinte spre aprobare Consiliului Local propunerea unui nou Regulament de serviciu și organizare și funcționare a piețelor proprietatea Municipiul Timișoara. 

      In acest sens la data de 20.02.2023 Societatea Piete S.A. a oganizat o consultare publica la sediul societatii, fiindu-ne transmise documentele care fac dovada cã Societatea Piețe S.A. a organizat consultarea publicã, propunerile primite de la persoanele care au participat la aceastã consultare publicã și propuneri ale acestora cu privire la acest regulament.

  In vederea promovarii proiectului de hotarâre pentru aprobarea noului Regulament de  de serviciu și organizare și funcționare a piețelor proprietatea Municipiul Timișoara, reprezentanții Societății Piețe S.A. împreună cu consilierii locali au participat la o întîlnire de lucru în data de  21 aprilie 2023, pentru analizarea noului regulament și a propunerilor făcute în urma consultării publice, precum și pentru a propune eventuale modificări ale acestuia, astfel încât noul regulament să satisfacă nevoile cetățenilor și ale utilizatorilor piețelor proprietatea Municipiului Timisoara.
Propunerile au fost transmise Direcției Calitatea Vieții- Biroului Avize și Control Mediu care a centralizat propunerile primite de la Societatea Piețe S.A. și de la grupul consilierilor locali participanți la întâlnirea din data de 21.04.2023, iar aceștia au elaborat în conformitate cu legislația în vigoare și cu celelalte prevederi cuprinse în hotărârile de consiliu local anterior aprobate, noul Regulament  de serviciu și organizare și funcționare a piețelor proprietatea Municipiului Timișoara, pe care îl anexăm prezentului Raport de specialitate și va constitui anexa 1 la HCLMT care se supune spre aprobare Consiliului Local al Municipiului Timișoara.
Totodată, prin Hotãrârea Consiliului Local a Municipiului Timișoara nr. 652/21.12.2022 Nivelul preţurilor şi/sau al tarifelor pentru plata serviciilor oferite utilizatorilor care se vor percepe în piețele proprietatea Municipiului Timișoara cuprinse în Anexa la Studiul de oportunitate şi fundamentare privind modalitatea de delegare a gestiunii a serviciului public privind prestarea de servicii și activități necesare  exploatării şi întreţinerii Piețelor proprietatea Municipiului Timișoara, conform Anexei 2, care face parte integrantă din prezenta hotărâre.

Conform H.C.L.M.T nr. 652/21.12.2022, taxele și tarifele care se vor percepe de la utilizatori pe perioada contractului vor putea fi modificate, cu aprobarea Consiliului Local al Municipiului Timișoara, astfel încât să se asigure exploatarea și întreținerea eficientă a piețelor, asigurarea furnizării/prestării serviciilor la nivelurile de calitate şi indicatorii de performanță stabiliţi prin contract, astfel încât să se realizeze un raport calitate/cost cât mai bun pentru serviciile furnizate/prestate pe perioada angajată şi asigurarea unui echilibru între riscurile şi beneficiile asumate de părţile contractante. 

Astfel, luând în considerare rata inflației stabilită pentru anul 2022 modificarea preţurilor şi/sau al tarifelor pentru plata serviciilor oferite utilizatorilor care se vor percepe în piețele proprietatea Municipiului Timișoara aprobate în Anexa 2 la H.C.L.M.T. nr. 652/21.12.2022, respectiv indexarea acestora cu 13,8%.
Deasemenea a fost propus încă un tarif pentru curățenia pieței, respectiv : Taxa de curățenie în valoare de 57 lei/mp/zi +TVA, tarif care va fi aplicat acelor utilizatori (producători/comercianți) care nu își fac curățenie la locul de vânzare la încheierea programului de vânzare. 

Totodată s-a propus diminuarea tarifului aplicat în Piața de gros pentru : Remorci proprii pentru depozitare, respectiv reducerea la jumătate al acestuia, iar în noua hotărâre care se va aproba acest tarif să fie în  cuantum de 2319 lei +TVA. Acest tarif a fost calculat în funcție de suprafața de depozitare din remorcă, fiind asimilată suprafeței unei Boxe Mici de 21 mp., iar chiria pentru această boxă fiind de 2390 lei/lună+TVA

Nivelul preţurilor şi/sau al tarifelor pentru plata serviciilor oferite utilizatorilor care se vor aplica în  piețele proprietatea Municipiului Timișoara, după aprobarea modificărilor arătate mai sus au fost cuprinse în anexa 2 la HCLMT care se supune spre aprobare Consiliului Local al Municipiului Timișoara.

Având în vedere cele arătate mai sus se impune modificarea Hotãrârii Consiliului Local a Municipiului Timișoara nr. 652/21.12.2022, respectiv a  Anexei nr.2 care cuprinde  nivelul preţurilor şi/sau al tarifelor pentru plata serviciilor oferite utilizatorilor în piețele Proprietatea Municipiului Timișoara, precum și a  Anexei nr.4 prin care s-a aprobat Regulamentul de serviciu și organizare și funcționare a piețelor proprietatea Municipiului Timișoara.

În conformitate cu art. 129 alin.(1) şi  (2) lit. c) din Ordonanţa de Urgenţă a Guvernului nr. 57/2019, privind Codul administrativ;

           În temeiul art. 139 alin 3 lit. g) din Ordonanţa de Urgenţă a Guvernului nr. 57/2019, privind Codul administrativ;  


Având în vedere cele arătate mai sus, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul Consiliului Local al Municipiului Timişoara.   

